Limau kuit

Parawakan 
Tumbuhannya babantuk puhun halus lawan tinggi antara 2-12 mitir wan kawa tumbuh di wilayah nang katinggiannya 1.400 mitir di atas parmukaan banyu laut. Batangnya bingkuk atawa babuncu, tahalus, bakayu, karas, bawarna tuha, wan tajuknya sirang siruk. Cakangnya randah, rapat, baduri, halus, wan babuncu landap. (1991). Jeruk dan Kerabatnya. Hlm. 73. Jakarta: Penebar Swadaya. ISBN 979-489-003-0.

Daun limau kuit adalah daun majamuk babantuk bulat hintalu, manyirip, pangkal mambulat atawa tumpul, hujungnya tumpul atawa tajam, pinggirinya barigit, wan batangkai sabuting ruhak nang kaya anak daun. Daun limau kuit panjangnya 8-15 santimitir wan labarnya 2-6 santimitir. Bagian atas daun warnanya hijau tuha mancilang, tagal warna bagian bawahnya daun hijau anum atawa hijau kakuningan. Daunnya kawa harum wan bapahang mun diramas maraga baisi tanin 1,8 %, sataruid tritarpanuid, wan minyak atsiri 1-1,5%.

Kambang limau kuit babantuk bintang wan bawarna putih kahabangan atawa putih kakuningan. kambang ngini bakambang jadi buah nang bawarna hijau atawa kakuningan, bakarut, babinculan, wan  babantuk bal halus. Angih dagingnya masam wan pahit sigar. Kulitnya baisi zat sapunin, tanin 1%, sataruid tritarpanuid, wan minyak atsiri 1-1,5%. Kulitnya babau khas arumatik wan angihnya pina masin nang kainanya pina pahit.

 Manfaat limau kuit 
Daun limau kuit rancak dipakai urang nang kauyuhan imbah garing sakira lakas sigar. Cara sakira daunnya sagan maubati ngitu yakni daun nang sigar dijarang dalam banyu sampai panas. Kamudian banyu ngitu dicampur ka banyu hangat saimbir, nang mana banyu ngitu dipakai sagan mandi.

Buahnya dipakai sagan maubati flu, awak kauyuhan, rambut kapala nang babau, wan kulit basisik wan mangalupus.Limau kuit masak nang banyak banyunya diputung diparas, dimasak lawan banyu panas, kamudian diminum sagan maambil khasiatnnya.

Minyak atsiri matan limau kuit kawa manangati macam-macam baktiri, nang kaya Klebsiella pneumoniae , Propionibacterium acnes,  Pseudomonas aeruginosa, Staphylococcus aureus, Escherichia coli, Staphylococcus epidermidis, wan lainnya.

 Minyak atsiri matan limau kuit 
Minyak atsiri ngini didapat matan panyulingan daun limau kuit atawa pamaangihn kulit buahnya. Daun limau kuit nang baik sagan panyulingan ngini yakni nang warnanya hijau tuha, kada buruk, wan dipatik waktu pagi. Daun ngini dikaringi di wadah naung, dimasukakan ka dalam wadah panyulingan, disulingi antara 4-6 jam sampai minyak kada batitikan pulang, wan dipisahi minyaknya matan banyu. Imbah ngitu, minyaknya ditambahi natrium sulfat anhidrat atawa magnisium sulfat anhidrat 2-5 % sakira kadada banyunya pulang. Rindimin minyak atsiri matan daun anum kawa sampai 0,6 %, tagal  matan daun tuha kawa sampai 0,7 %.

Waktu panyulingan, minyak atsiri ditambahi banyu atawa cairan kimia lain, nang mana cara ngini kawa mahasilakan minyak atsiri sampai 69,09 %. Minyak atsiri matan limau kuit baisi zat sitrunilal, linaluul, sitral, sitrunilo, nirul, wan giraniul.

 Limau kuit dalam budaya 
Bubuhan Batak rancak mamakai limau kuit sagan Marpangir, nang mana bubuhan muslim rancak manggawi ngitu waktu handak masuk bulan puasa. Limau kuit nang dicampur lawan kambang mawar, daun pandan, kananga, sabut nyiur, wan bahan-bahan lain kamudian dijarang wan dipakai sagan bamandi-mandian. Marpangir saurang diambil matan unte pangir nang artinya limau kuit, nang mana dikaitakan lawan kisah Boru Saroding.

Bubuhan banjar rancak mamakai banyu buah limau kuit sagan jadi palangkap soto banjar. Saking tahunya urang manggawi nang kaya ngitu, Indofood maulah angih "Soto Banjar Limau Kuit" ka dalam salah sabuting minya.

 Jujuhutan 

Tumbung:Tumbuhan tatamba
Tumbung:Tumbuhan industri
Tumbung:Buah-buahan